**Opis predmetu zákazky**

Zákazka*: „***Poskytovanie služieb zodpovednej osoby a poradenstvo v oblasti ochrany osobných údajov GDPR***“*

1.1 Zodpovedná osoba je povinná poskytovať Služby v rozsahu určeného v bodoch 1-16:

1. Vstupná analýza súčasného stavu ochrany osobných údajov v spoločnosti Prevádzkovateľa vykonaná formou konzultácií, osobnou obhliadkou, kontrolou procesov a tokov osobných údajov a vyhodnotenie (i) kategórií osobných údajov, úrovne prijatých bezpečnostných opatrení pri spracúvaní osobných údajov, (ii) právnych základov a účelov spracovania osobných údajov, (iii) zmluvných vzťahov, (iii) plnenia informačných povinností, (iv) rozsahu spracovanej dokumentácie k ochrane osobných údajov, (v) úrovne a rozsahu kontrolnej činnosti.
2. Poskytovanie služieb zodpovednej osoby prostredníctvom fyzickej osoby (Poverenej zodpovednej osoby) spĺňajúcej kritériá stanovené pre odbornú spôsobilosť zodpovednej osoby podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov.

1. Aktualizácia a dopracovanie dokumentácie týkajúcej sa osobných údajov vo vzťahu k spracovateľským operáciám, posúdenie ich primeranosti, posúdenie rizika pre práva a slobody dotknutých osôb, opatrenia na riešenie rizík a pod.
2. Zabezpečovanie informácií a poradenstva, vrátane informácií, poradenstva a odbornej prípravy pre zamestnancov, ktorí spracúvajú osobné údaje na základe poverenia a pokynov, o povinnostiach podľa GDPR, vrátane povinností vyplývajúcich z ďalších právnych predpisov súvisiacich s ochranou osobných údajov.
3. Poskytovanie poradenstva pri spracovateľských operáciách s vysokým rizikom pre práva a slobody fyzických osôb; poskytovanie poradenstva pri spracúvaní posúdenia vplyvu na ochranu osobných údajov (DPIA) pre spracovateľské operácie s vysokým rizikom pre práva a slobody fyzických osôb.
4. Poskytovanie poradenstva vo vzťahu k jednotlivým povinnostiam v oblasti ochrany osobných údajov, priebežne a na požiadanie oprávnenej osoby.
5. Monitorovanie súladu spracúvania osobných údajov s GDPR, Zákonom o ochrane osobných údajov a s ostatnými právnymi predpismi Európskej únie a Slovenskej republiky týkajúcimi sa ochrany osobných údajov v spoločnosti Prevádzkovateľa a identifikácia zmien rizikových oblastí pre práva a slobody dotknutých osôb, overovanie súladu, vydávanie odporúčaní a návrhov.
6. Vedenie záznamov o spracovateľských činnostiach v pôsobnosti Prevádzkovateľa.
7. Preškolenie zamestnancov Prevádzkovateľa v zmysle požiadaviek GDPR a Zákona o ochrane osobných údajov.
8. Návrh postupov pre riadenie rizík a udržiavanie súladu spracúvania osobných údajov s novou právnou úpravou v oblasti ochrany osobných údajov.
9. Plnenie úloh kontaktného miesta pre dozorný orgán v súvislosti s otázkami týkajúcimi sa spracúvania osobných údajov, vrátane predchádzajúcej konzultácie uvedenej v článku 36 GDPR a podľa potreby aj konzultácie v akýchkoľvek iných veciach súvisiacich s ochranou osobných údajov.
10. Pripomienkovanie interných noriem a/alebo zmluvných dokumentov v časti týkajúcej sa ochrany osobných údajov.
11. Plnenie úloh kontaktného miesta pre dotknuté osoby uplatňujúce si svoje práva súvisiace so spracúvaním osobných údajov. Súčinnosť pri vybavovaní žiadostí dotknutých osôb.
12. Analýza stavu riadenia ochrany osobných údajov, identifikácia agendy s účelmi spracovania, kategórií osobných údajov, právnych základov a spracovateľských operácií pri automatizovanom a neautomatizovanom spracúvaní osobných údajov.
13. Vytvorenie dokumentácie v súlade s GDPR a zákonom o ochrane osobných údajov a zoznamu informačných povinností, ktoré vyplývajú Prevádzkovateľovi z platnej legislatívy.
14. Informovanie Prevádzkovateľa a/alebo kontaktnej osoby Prevádzkovateľa o výsledkoch činnosti minimálne raz mesačne.

1.2 Lehoty Zodpovednej osoby na plnenie úloh:

1. podľa čísla 1) do tridsať (30) dní odo dňa účinnosti Zmluvy;
2. podľa čísla 14) do troch (3) mesiacov odo dňa dodania výstupov a licencií podľa písm. a);
3. podľa čísla 15) do tridsať (30) dní odo dňa dodania analýzy podľa písm. b);
4. ostatné úlohy priebežne.

1.3 Celkový počet hodín je 288 na 24 mesiacov. Rozsah hodín sa môže zvýšiť alebo znížiť na základe skutočnej potreby Prevádzkovateľa.